CELEX: 21986A0517(02)
Language: hr
Date: 1982-09-29 00:00:00
Title: Dodatni protokol uz Sporazum o privremenom bescarinskom uvozu medicinske, kirurške i laboratorijske opreme za besplatnu uporabu u bolnicama i drugim zdravstvenim ustanovama radi dijagnoze ili liječenja

02/Sv. 17
            
            
               HR
            
            
               Službeni list Europske unije
            
            
               6
            
         21986A0517(02)
   
               L 131/50
            
            
               SLUŽBENI LIST EUROPSKE UNIJE
            
         DODATNI PROTOKOL
   uz Sporazum o privremenom bescarinskom uvozu medicinske, kirurške i laboratorijske opreme za besplatnu uporabu u bolnicama i drugim zdravstvenim ustanovama radi dijagnoze ili liječenja
   DRŽAVE ČLANICE VIJEĆA EUROPE, ugovorne strane Sporazuma od 28. travnja 1960. o privremenom bescarinskom uvozu medicinske, kirurške i laboratorijske opreme za besplatnu uporabu u bolnicama i drugim zdravstvenim ustanovama radi dijagnoze ili liječenja (dalje u tekstu „Sporazum”),
   UZIMAJUĆI U OBZIR odredbe članaka 1. i 2. Sporazuma, u skladu s kojima će takva oprema, pod određenim uvjetima, imati korist od sustava privremenog bescarinskog uvoza,
   UZIMAJUĆI U OBZIR da se dosad, u slučaju država članica Europske ekonomske zajednice, odobrenjem takvog izuzeća mora posebno uzeti u obzir postojanje Zajedničke carinske tarife koju su te države uvele te da je za odobrenje svakog odstupanja od Zajedničke carinske tarife nadležna Europska ekonomska zajednica, koja je za to ovlaštena na temelju Ugovora kojim je osnovana,
   UZIMAJUĆI U OBZIR da je, u smislu provedbe članaka 1. i 2. Sporazuma, za Europsku ekonomsku zajednicu nužna mogućnost postajanja ugovornom stranom Sporazuma,
   SPORAZUMJELE SU SE:
   Članak 1.
   Europska ekonomska zajednica može postati ugovorna strana Sporazuma njegovim potpisivanjem. Za Zajednicu Sporazum stupa na snagu prvog dana mjeseca koji slijedi nakon datuma potpisivanja Sporazuma.
   Članak 2.
   1.   Ovaj Dodatni protokol otvoren je za pristupanje ugovornim stranama Sporazuma. Stupa na snagu prvoga dana mjeseca koji slijedi nakon datuma na koji ugovorna strana položi svoj instrument o pristupanju kod glavnog tajnika Vijeća Europe.
   2.   Međutim, ovaj Dodatni protokol stupa na snagu po isteku dvogodišnjeg roka od dana njegova otvaranja za pristupanje, osim ako jedna od ugovornih strana uloži prigovor na njegovo stupanje na snagu. Kod postojanja takvoga prigovora primjenjuje se stavak 1. ovoga članka.
   Članak 3.
   Od dana njegova stupanja na snagu, ovaj Dodatni protokol tvori sastavni dio Sporazuma. Od toga dana nijedna država ne može postati ugovornom stranom Sporazuma, a da ujedno ne postane i ugovornom stranom Dodatnoga protokola.
   Članak 4.
   Glavni tajnik Vijeća Europe obavješćuje države članice Vijeća Europe, sve države koje su pristupile ovom Sporazumu i Europsku ekonomsku zajednicu o svim pristupanjima ili prigovorima zabilježenima pod člankom 2. te o danu stupanja na snagu ovoga Dodatnoga protokola u skladu s člankom 2.
   Glavni tajnik također obavješćuje Europsku ekonomsku zajednicu o svakom aktu, obavijesti ili priopćenju koji se odnose na Sporazum.
   
      Sastavljeno u Strasbourgu 29. rujna 1982., na engleskome i francuskome jeziku i otvoreno za pristupanje 1. siječnja 1983. Oba teksta jednako su vjerodostojna te se polažu u jednom primjerku u arhivu Vijeća Europe. Glavni tajnik Vijeća Europe dostavlja ovjerene preslike svakoj državi članici Vijeća Europe, svakoj članici pozvanoj da pristupi Sporazumu te Europskoj ekonomskoj zajednici.